|  |  |
| --- | --- |
| **logo** | **INSTITUTUL NAŢIONAL DE CERCETARE-DEZVOLTARE PENTRU GEOLOGIE ȘI GEOECOLOGIE MARINĂ - GeoEcoMar** |

**DECIZIA**

**nr.55 din 05.03.2025**

Directorul I.N.C.D. GeoEcoMar numit prin Ordinul ministrului cercetãrii, inovării și digitalizării nr. 22332/20.12.2024,

În temeiul art.2 alin. (1) din Anexa la Hotărârea Guvernului nr.1568/2024 pentru aprobarea Normelor metodologice privind organizarea concursurilor pentru ocuparea posturilor vacante ale personalului de cercetare, dezvoltare și inovare din organizațiile de cercetare

Având în vedere propunerea Consiliului Științific din data de 25.02.2025 privind *Regulamentul de concurs* *pentru ocuparea posturilor vacante corespunzătoare funcțiilor și gradelor profesionale de cercetare, dezvoltare și inovare*, precum și aprobarea acestuia în ședința din data de 04.03.2025 a Consiliului de Administrație

Pe baza prevederilor Hotarârii Guvernului nr.1.316/1997 privind înfiintarea Institutului Național de Cercetare-Dezvoltare pentru Geologie și Geoecologie Marinã – GeoEcoMar București, cu modificãrile și completãrile ulterioare,

**DECIDE:**

 **Art.1.** Începând cu data prezentei decizii, se aprobă ***Regulamentul*** ***de concurs pentru ocuparea posturilor vacante corespunzătoare funcțiilor și gradelor profesionale de cercetare, dezvoltare și inovare în cadrul Institutului Național de Cercetare-Dezvoltare pentru Geologie şi Geoecologie Marină – GeoEcoMar****,* prevăzut în anexa care face parte integrantă din prezenta decizie.

**Art.2.** Biroul Resurse Umane Salarizare va aduce la îndeplinire prevederile prezentei decizii.

**DIRECTOR GENERAL**

Dr. Adrian STĂNICĂ

**Consilier Juridic, Intocmit,**

Florentina GHEORGHIȚĂ IRU Luminita GRIGORE

**Anexă la Decizia nr.55/05.03.2025**

 **Regulament de concurs pentru ocuparea posturilor vacante corespunzătoare funcțiilor și gradelor profesionale de cercetare, dezvoltare și inovare în cadrul Institutului Național de Cercetare-Dezvoltare pentru Geologie şi Geoecologie Marină – GeoEcoMar**

**Dispoziţii generale**

**Art.1.** Regulamentulde concurs pentru ocuparea posturilor vacante corespunzătoare funcțiilor și gradelor profesionale de cercetare, dezvoltare și inovare, denumit în continuare regulament de concurs, a fost elaborat în conformitate cu prevederile legale în vigoare: Legea nr.183/2024 privind Statutul personalului de cercetare, dezvoltare și inovare, Hotărârea Guvernului nr.1568/2024 pentru aprobarea Normelor metodologice privind organizarea concursurilor pentru ocuparea posturilor vacante ale personalului de cercetare, dezvoltare și inovare din organizațiile de cercetare, Ordinul Ministrului Educaţiei, Cercetării, Tineretului şi Sportului nr.6129/2016 privind aprobarea standardelor minimale necesare şi obligatorii pentru conferirea titlurilor didactice din învăţământul superior, a gradelor profesionale de cercetare-dezvoltare, a calităţii de conducător de doctorat şi a atestatului de abilitare, în vigoare la data organizării concursului, cu modificările și completările ulterioare.

**Art.2.** Activitatea personalului de cercetare, dezvoltare și inovare este de interes naţional şi cuprinde:

1. dezvoltarea cunoştinţelor ştiinţifice;
2. iniţierea şi/sau participarea la activităţi de cercetare ştiinţifică, dezvoltare experimentală şi inovare;
3. participarea la transferul cunoştinţelor şi tehnologiilor în toate domeniile vieţii economice şi sociale;
4. participarea la valorificarea eficientă a rezultatelor activităţii CDI pentru dezvoltarea durabilă a societăţii, inclusiv prin participarea la înfiinţarea spin-offuri/start-upuri ;
5. diseminarea rezultatelor obţinute în cadrul activităţii de cercetare ştiinţifică prin : publicarea de cărţi şi capitole de carte, de studii, de articole în reviste ştiinţifice sau în volumele unor manifestări ştiinţifice şi altele ;
6. depunerea de cereri de finanţare în cadrul unor competţii naţionale şi internaţionale de proiecte de cercetare,
7. editarea unor publicaţii ştiinţifice de specialitate sau organizarea unor manifestări ştiinţifice ;
8. participarea la programele de pregătire a studenţilor doctoranzi sau la alte activităţi didactice în învăţământul superior ;
9. alte activităţi specifice domeniului CDI, inclusiv creaţia artistică şi activitatea sportivă ;
10. protejarea proprietăţii intelectuale prin brevetare.

**Art.3.** Personalul de cercetare, dezvoltare și inovare:

a) asimilează, utilizează şi generează noi cunoştinţe şi aplică cele mai bune practici în domeniul specific de activitate;

b) respectă misiunea cercetării, buna conduită şi deontologia profesională în domeniul CDI ;

c) îşi desfăşoară activitatea cu responsabilitate şi profesionalism în toate etapele carierei ştiinţifice, inclusiv în rolul de coordonator de proiecte, mentor, consilier de carieră sau specialist în comunicarea şi diseminarea rezultatelor ştiinţifice.

**Art.4.** (1) Personalul de cercetare, dezvoltare şi inovare cu studii superioare, care desfăşoară activităţi de cercetare ştiinţifică în domeniul specific institutului se diferenţiază pe funcţii şi grade profesionale de cercetare-dezvoltare, păstrând echivalenţa cu gradele profesionale prevăzute în Carta Europeană a Cercetătorilor, după cum urmează:

1. cercetători seniori, deţinând titlul de doctor :
2. cercetător principal (R4) : cercetător ştiinţific gradul I – CS I;
3. cercetător consacrat (R3) : cercetător ştiinţific gradul II – CS II ;
4. cercetător recunoscut (R2) , deţinând titlul de doctor : cercetător ştiinţific gradul III – CS III ;
5. cercetător debutant (R1), deţinând calitatea de doctor sau având calitatea de student doctorand : cercetător ştiinţific – CS ;
6. asistent în activitatea de cercetare ştiinţifică, licenţiat : asistent de cercetare ştiinţifică – ACS.

(2) **Personalul suport pentru activităţile CDI, cu studii medii sau superioare, care contribuie la îndeplinirea unor sarcini ştiinţifice şi tehnice** care implică aplicarea de concepte şi metode operaţionale şi utilizarea de echipamente de cercetare şi participă, pe lângă cercetătorii ştiinţifici, la desfăşurarea activităţii CDI prin realizarea de programe experimentale şi tehnologii, respectiv efectuarea de măsurări, analize, operaţii de execuţie a unor elemente, operaţii de întreţinere şi exploatare a aparaturii şi a instalaţiilor de cercetare, precum şi la alte activităţi asemănătoare, cuprinde:

**a)** **personal cu studii superioare tehnice sau studii superioare în alte domenii fundamentale conform necesităţilor institutului, atestat în activitatea de dezvoltare experimentală şi transfer tehnologic:** ingineri de cercetare care realizează proiectarea produselor, serviciilor, sistemelor sau a proiectelor tehnologice inovatoare; de asemenea, creează prototipuri sau modele ale produselor sau sistemelor în vederea testării şi evaluării funcţionalităţii şi sunt responsabili de implementarea şi personalizarea soluţiilor tehnice dezvoltate în funcţie de cerinţele beneficiarilor. Personalul se diferenţiază pe funcţii şi trepte profesionale, după cum urmează:

**(i)** inginer de cercetare senior - ICS;

**(ii)** inginer de cercetare recunoscut - ICR;

**(iii)** inginer de cercetare debutant - ICD;

**b)** **alte categorii de personal faţă de cele prevăzute la lit. a), cu studii superioare**;

**c)** **personal cu studii medii**, care se diferenţiază pe funcţii şi trepte profesionale, după cum urmează:

**(i)** tehnician senior - TS;

**(ii)** tehnician recunoscut - TR;

1. tehnician debutant - TD.

**Art.5.** (1) Numărul de posturi pe funcții și grade profesionale se propune de către consiliul științific și se aprobă de către consiliul de administrație, în concordanță cu necesitățile și resursele financiare ale institutului.

(2) Încadrarea pe posturi corespunzătoare funcţiilor şi gradelor profesionale ale personalului CDI se realizează conform principiului meritului profesional, în baza unor standarde minimale specifice. Standardele minimale specifice fiecărui grad profesional sunt cele prevăzute în legislația în vigoare în domeniul cercetării.

(3) Încadrarea pe posturi a personalului CDI se realizează prin concurs public de încadrare ţinând cont de principiile transparenţei, competenţei şi egalităţii de gen.

(4) Concursul se anunţă public, prin afişare la sediul şi pe pagina institutului, precum şi pe alte platforme online naţionale, internaţionale şi se desfăşoară în conformitate cu prevederile prezentului regulament. Anunţul trebuie să cuprindă în mod obligatoriu:

a) funcţia scoasă la concurs;

b) denumirea, domeniul de activitate;

c) data limită de depunere a dosarului;

d) data şi locul de desfăşurare a concursului;

e) numărul de telefon de la care se pot obţine informaţii suplimentare

(5) Înscrierea la concurs se face în termen de 30 de zile de la data publicării anunţului.

(6) Anunţul privind concursul public de încadrare pe posturi vacante a personalului CDI trebuie să cuprindă următoarele informaţii:

**a)** descrierea pe scurt a postului pentru ocuparea căruia se organizează concurs: denumirea, codul COR, durata contractului individual de muncă, precum şi atribuţiile specifice postului;

**b)** salariul minim de încadrare corespunzător postului;

**c)** calendarul concursului;

**d)** tematica şi bibliografia probelor de concurs;

**e)** descrierea procedurii de concurs;

**f)** lista completă a documentelor din dosarul de concurs;

**g)** precizări referitoare la prezentarea lucrărilor candidatului care nu sunt disponibile în format electronic;

**h)** adresa electronică la care se poate transmite dosarul de concurs în format electronic;

**i)** locul desfăşurării concursului.

(7) Simultan cu publicarea anunţului de concurs pe site-ul institutului se publică şi formularele - tip pentru înscrierea la concurs: cererea de înscriere la concurs, propunerea de dezvoltare a carierei ştiinţifice, fişa de verificare a îndeplinirii standardelor minimale sau fişa de autoevaluare aferentă standardelor minimale în vigoare la momentul susţinerii concursului, pentru candidaţii care deţin gradul profesional de cercetare - dezvoltare de R3 (CS II) sau R4 (CS I) corespunzător postului pentru care candidează, fişa de îndeplinire a standardelor proprii ale institutului, după caz, precum şi declaraţia de consimţământ pentru prelucrarea datelor cu caracter personal.

**Art.6**. Pe site-ul institutului se publică, pentru candidatul declarat admis, în termen de cinci zile lucrătoare de la afişarea rezultatelor concursului, următoarele informaţii:

a) curriculum vitae;

b) fişa de verificare a îndeplinirii standardelor minimale şi a celor proprii ale institutului, după caz, respectiv dovada deţinerii gradului profesional de cercetare - dezvoltare de R3 (CS II) sau R4 (CS I) corespunzător postului pentru care candidează, însoţită de fişa de autoevaluare aferentă şi fişa de îndeplinire a standardelor proprii ale institutului, după caz;

c) lista publicaţiilor ştiinţifice, lucrărilor, articolelor/studiilor, brevetelor de invenţie.

**Înscrierea la concurs**

**Art.7.** (1) În vederea înscrierii la concursul pentru ocuparea unui post de cercetare vacant, candidatul depune un dosar, care trebuie să cuprindă următoarele documente:

**a)** cererea de înscriere la concurs semnată, la care se anexează o declaraţie pe propria răspundere prin care candidatul atestă veridicitatea informaţiilor prezentate în dosar;

**b)** propunerea de dezvoltare a carierei ştiinţifice din punctul de vedere al activităţilor de cercetare ştiinţifică, de maximum 5 pagini;

**c)** curriculum vitae semnat de către candidat;

**d)** lista publicaţiilor ştiinţifice, lucrărilor, articolelor/studiilor, brevetelor selectate de candidat în funcţie de relevanţa pentru activităţile de cercetare ştiinţifică proprii;

**e)** fişele de verificare a îndeplinirii standardelor minimale şi a standardelor proprii ale institutului, după caz, completate şi semnate de către candidat, după caz, cu excepţia situaţiei reglementate la lit. f);

**f)** dovada deţinerii gradului profesional de cercetare - dezvoltare corespunzător postului pentru care candidează, fişa de verificare a îndeplinirii standardelor proprii ale institutului, după caz, completată şi semnată de către candidat, şi fişa de autoevaluare aferentă standardelor minimale în vigoare la momentul susţinerii concursului, completată şi semnată de către candidat, doar pentru candidaţii care deţin gradul profesional de cercetare - dezvoltare de R3 (CS II) sau R4 (CS I) corespunzător postului pentru care candidează;

**g)** copia diplomei de licenţă sau echivalentă/masterat/ doctorat, după caz. În situaţia în care candidatul declarat câştigător nu deţine o diplomă eliberată de o instituţie de învăţământ superior din România, acesta trebuie să depună o copie conform cu originalul a atestatului de recunoaştere sau de echivalare a acesteia înainte de încadrarea pe post şi semnarea contractului individual de muncă, sub sancţiunea neemiterii actului administrativ de încadrare pe post;

**h)** copia actului de identitate sau orice alt document care atestă identitatea, potrivit legii, după caz;

**i)** copia certificatului de căsătorie sau dovada schimbării numelui, după caz;

**j)** certificatul medical care să ateste starea de sănătate corespunzătoare îndeplinirii atribuţiilor de serviciu, eliberată de către medicul de familie al candidatului sau de către unităţile sanitare abilitate, cu cel mult 3 luni anterior derulării concursului;

**k)** declaraţia de consimţământ pentru prelucrarea datelor cu caracter personal, semnată;

**l)** certificatul de cazier judiciar.

(2) Curriculumul vitae al candidatului trebuie să includă:

**a)** studiile efectuate şi diplomele obţinute;

**b)** experienţa profesională şi locurile de muncă relevante ocupate anterior;

**c)** proiectele de cercetare - dezvoltare şi inovare pe care le-a condus ca director de proiect şi granturile obţinute, dacă este cazul, indicându-se pentru fiecare sursa de finanţare, bugetul proiectului şi principalele publicaţii ştiinţifice sau brevetele de invenţie rezultate;

**d)** premii sau alte elemente de recunoaştere a contribuţiei ştiinţifice;

**e)** descrierea narativă a celor mai importante 3 realizări în tematica postului pentru care se organizează concurs - maximum 3 pagini.

(3) Dosarul de concurs trebuie să conţină lista publicaţiilor ştiinţifice, lucrărilor, articolelor/studiilor, brevetelor de invenţie considerate de candidat a fi relevante pentru domeniul postului pentru care candidează. Lista este structurată astfel:

**a)** lista a cel mult 10 publicaţii ştiinţifice, cele mai relevante, precum: cărţi de autor, articole/studii/capitole, volume editate, lucrări;

**b)** lista brevetelor de invenţie şi a altor titluri de proprietate industrială;

**c)** lista cărţilor de autor şi a volumelor editate şi publicate;

**d)** lista articolelor/studiilor in extenso, publicate în reviste din fluxul ştiinţific internaţional principal;

**e)** lista altor lucrări şi contribuţii ştiinţifice.

(4) Lista lucrărilor candidatului se depune atât în format fizic, pe suport hârtie, cât și prin e-mail la adresa indicată în anunț.

(5) Dosarul de concurs se depune de către candidat atât în format fizic la sediul institutului, cât și prin e-mail la adresa precizată în anunț.

(6) Îndeplinirea de către un candidat a condiţiilor legale de prezentare la concurs este certificată prin avizul juridic al compartimentului de specialitate al organizaţiei de cercetare, după verificarea îndeplinirii standardelor de către comisia de concurs.

**Comisiile de concurs și comisia de soluționare a contestațiilor**

**Art.8.** (1) Sunt implicate în procedura de concurs persoanele care:

**a)** participă în procesul de decizie referitor la numirea comisiei de concurs şi a comisiei de soluţionare a contestaţiilor;

**b)** participă la evaluarea profesională sau administrativă în cadrul concursului.

(2) Nu pot fi implicate în procedura de concurs persoanele care au calitatea de soţ/soţie, rudă sau afin până la gradul al III - lea inclusiv în raport cu candidatul la concursul pentru ocuparea unui post vacant de cercetare.

**Art.9.** (1) Stabilirea componenţei comisiei de concurs, pentru fiecare post vacant pentru care se organizează concurs, se realizează în termen de cinci zile de la aprobarea organizării concursului şi a calendarului de desfăşurare.

(2) Comisia de concurs şi comisia de soluţionare a contestaţiilor beneficiază de suport administrativ asigurat de un secretar numit prin decizia directorului general, care nu este membru al comisiei de concurs şi nu ia parte la deciziile comisiei.

(3) Directorul ştiinţific propune componenţa nominală a comisiei de concurs pentru ocuparea posturilor vacante. Comisia de concurs este formată din 5 membri, se aprobată de consiliul ştiinţific și se numeşte prin decizie a directorului general.

(4) Deciziile comisiei de concurs se iau prin votul deschis al membrilor şi trebuie să întrunească votul favorabil a cel puţin trei membri ai comisiei.

(5) Lucrările comisiei de concurs sunt conduse de către unul dintre membri comisiei de concurs care are calitatea de preşedinte numit prin decizia directorului general al institutului.

**Art.10.** (1) Stabilirea componenţei comisiei de soluţionare a contestaţiilor, pentru fiecare post vacant pentru care se organizează concurs, se realizează în termen de cinci zile de la aprobarea organizării concursului.

(2) Comisia de soluţionare a contestaţiilor este formată din preşedinte şi doi membri cercetători ştiinţifici sau cadre didactice universitare şi soluţionează contestaţiile referitoare la vicii de procedură, precum şi la modul de calculare a punctajelor prevăzute în fişa de verificare a îndeplinirii standardelor minimale şi a celor proprii ale institutului, după caz, sau la rezultatele probelor scrise, după caz.

(3) Membrii comisiei de soluţionare a contestaţiilor au gradul profesional sau titlul didactic universitar cel puţin egal cu al postului vacant pentru care se organizează concurs şi sunt specialişti în domeniul disciplinelor postului vacant pentru care se organizează concurs sau în domenii apropiate.

(4) Directorul ştiinţific propune componenţa nominală a comisiei de soluţionare a contestaţiilor. Comisia de soluţionare a contestaţiilor este aprobată de consiliul ştiinţific şi se numeşte prin decizia directorului general al institutului.

(5) Deciziile comisiei de soluţionare a contestaţiilor sunt luate prin votul deschis al membrilor şi trebuie să întrunească votul favorabil a cel puţin doi membri ai comisiei.

(6) Membrii comisiei de concurs nu pot face parte din comisia de soluţionare a contestaţiilor.

(7) Lucrările comisiei de soluţionare a contestaţiilor sunt conduse de unul dintre membrii comisiei de soluţionare a contestaţiilor care are calitatea de preşedinte, numit prin decizia directorului general al institutului.

**Desfășurarea concursului**

**Art.11.** (1) Durata și finalizarea concursului este de 15 zile de la data încheierii înscrierii la concurs, la nivelul comisiei de concurs, și de 45 de zile de la depunerea raportului comisiei de concurs și a dosarului ce conține documentele aferente concursului, către autoritatea de cerceare, după caz.

(2) Concursul constă în evaluarea activităţii ştiinţifice şi a competenţelor privind cercetarea ale candidaţilor pentru posturile vacante scoase la concurs.

(3) Probele de concurs, conţinutul acestora, criteriile de evaluare, precum şi ponderea lor sunt aprobate de consiliul ştiinţific.

**Art.12.** (1) În vederea participării la probele de concurs, pe site-ul institutului sunt anunţate: ziua, ora şi locul desfăşurării acestora.

(2) În cazul în care concursul include probe scrise, orale şi/sau practice, respectiv interviu, comisia de concurs evaluează candidatul din perspectiva următoarelor criterii necumulative:

**a)** relevanţa rezultatelor activităţii de cercetare şi/sau inovare, în relaţie cu tematica postului pentru care candidează;

**b)** impactul activităţii de cercetare şi/sau inovare şi al rezultatelor ştiinţifice ale candidatului, în relaţie cu tematica postului pentru care candidează, reflectat în publicaţii ştiinţifice;

**c)** anvergura internaţională a activităţilor, reflectată în publicaţii ştiinţifice, brevete de invenţie, participări la conferinţe ştiinţifice, colaborări individuale şi instituţionale, proiecte, burse prestigioase, calitatea de profesor/cercetător invitat, de membru în colegiile de redacţie ale unor reviste de top din domeniu;

**d)** capacitatea de a atrage fonduri de cercetare sau de a colabora cu organizaţii publice şi/sau private de cercetare şi de a conduce proiecte de cercetare - dezvoltare;

**e)** prestigiul profesional;

**f)** capacitatea organizatorică;

**g)** capacitatea de a îndruma tineri cercetători sau studenţi;

**h)** capacitatea de a transfera cunoştinţele şi rezultatele către mediul economic sau social ori de a populariza propriile rezultate ştiinţifice;

**i)** capacitatea de a lucra în echipă şi eficienţa colaborărilor ştiinţifice ale acestuia, în funcţie de specificul domeniului candidatului;

**j)** experienţa profesională în alte instituţii decât I.N.C.D. GeoEcoMar.

(3) Comisia de concurs are obligaţia de a verifica îndeplinirea de către candidat a standardelor minimale pentru conferirea gradelor profesionale de cercetare - dezvoltare, precum şi a standardelor proprii ale institutului, după caz, respectiv doar a standardelor proprii ale institutului pentru persoanele care deţin gradul profesional de cercetare - dezvoltare de R3 (CS II) sau R4 (CS I) corespunzător postului pentru care candidează.

(4) Pentru verificarea îndeplinirii criteriilor prevăzute la alin. (2) sunt evaluate documentele din dosarul de concurs şi se iau în considerare rezultatele obţinute la probele de concurs corespunzătoare postului, după caz.

(5) Comisia de concurs poate solicita clarificări candidaţilor, cu privire la documentele din dosarul de concurs care privesc activitatea ştiinţifică, pe tot parcursul desfăşurării concursului.

**Rezultatele concursului**

**Art.13.** (1) În cazul concursului pentru ocuparea postului de ACS şi R1 (CS), procesul de evaluare se desfăşoară după cum urmează:

**a)** rezultatul probelor de concurs se apreciază de fiecare membru al comisiei de concurs prin note de la 1,0 la 10;

**b)** nota fiecărei probe de concurs reprezintă media aritmetică a notelor acordate de fiecare membru al comisiei de concurs;

**c)** punctajul final reprezintă media aritmetică a notelor probelor de concurs;

**d)** un candidat poate fi declarat câştigător numai dacă a obţinut punctajul final cel puţin 8,0 şi nicio notă sub 7,0 la probele de concurs;

**e)** consiliul ştiinţific analizează respectarea procedurilor stabilite prin prezentul regulament şi aprobă raportul asupra concursului prin vot nominal deschis.

(2) În cazul concursului pentru ocuparea posturilor de R2 (CS III), R3 (CS II) şi R4 (CS I), procesul de evaluare se desfăşoară după cum urmează:

**a)** după analiza dosarului de concurs, fiecare membru al comisiei de concurs acordă un punctaj, pe baza unei grile adaptate specificului activităţii locului de muncă a candidatului, în acord cu pragurile stabilite prin standardele minimale şi prin standardele proprii ale institutului, după caz. Fiecare membru al comisiei de concurs analizează toate elementele componente ale dosarului de concurs. La fiecare prag cantitativ se menţionează punctajul obţinut de către candidat. Punctajul individual acordat de un membru al comisiei de concurs reprezintă suma punctajelor obţinute de candidat, aferentă fiecărui prag cantitativ din standardele minimale şi din cele proprii ale institutului, după caz. Punctajul total reprezintă media aritmetică a punctajelor individuale acordate de membrii comisiei;

**b)** în cazul în care concursul include şi o probă de interviu, se acordă un punctaj care reprezintă media aritmetică a punctajelor acordate de membrii comisiei. Punctajul maxim al probei interviu nu poate depăşi 20% din punctajul total calculat potrivit prevederilor lit. a);

**c)** punctajul final reprezintă suma punctajelor acordate potrivit prevederilor lit. a) şi b);

**d)** consiliul ştiinţific analizează respectarea procedurilor stabilite prin prezentul regulament şi aprobă raportul asupra concursului, prin vot nominal deschis.

**Art.14.** (1) În urma finalizării procesului de evaluare, comisia de concurs stabileşte, pentru fiecare post, ierarhia candidaţilor şi nominalizează candidatul care a obţinut cele mai bune rezultate în raport cu punctajul final calculat în conformitate cu prevederile art.13 alin. (1) lit. c) sau ale art. 13 alin. (2) lit. c), după caz.

(2) Preşedintele comisiei de concurs întocmeşte un raport asupra concursului, pe baza referatelor de apreciere redactate de fiecare membru al comisiei de concurs şi cu respectarea ierarhiei candidaţilor decise de comisia de concurs.

(3) Raportul asupra concursului este asumat prin semnătură de fiecare membru al comisiei de concurs. Preşedintele comisiei de concurs transmite raportul şi documentaţia aferentă consiliului ştiinţific care analizează respectarea procedurilor stabilite prin prezentul regulament şi aprobă sau nu raportul asupra concursului, prin vot nominal deschis.

(4) Ierarhia candidaţilor rezultată în urma evaluării realizate de comisia de concurs nu poate fi modificată de consiliul ştiinţific.

(5) După aprobarea raportului comisiei de concurs, acesta este înaintat directorului general.

(6) Candidatul declarat câştigător, care nu deţine gradul profesional de cercetare - dezvoltare de R3 (CS II) sau R4 (CS I) corespunzător postului pentru care candidează, trebuie să îndeplinească standardele minimale şi pe cele proprii ale institutului aferente gradului profesional de cercetare - dezvoltare corespunzător postului pentru care candidează.

(7) Candidatul declarat câştigător, care deţine gradul profesional de cercetare - dezvoltare de R3 (CS II) sau R4 (CS I) corespunzător postului pentru care candidează, trebuie să îndeplinească standardele proprii ale institutului

aferente gradului profesional de cercetare - dezvoltare corespunzător postului pentru care candidează.

(8) Rezultatul concursului se afişează la sediul institutului şi pe site-ul acesteia, în termen de două zile lucrătoare de la finalizarea concursului.

(9) În cazul în care postul vacant pentru care se organizează concursul nu a fost ocupat, concursul poate fi reluat, cu respectarea legislaţiei în vigoare.

**Art.15.** (1) Dosarul de concurs pentru ocuparea posturilor de R3 (CS II) şi R4 (CS I) în cadrul institutului se transmite către Ministerul Educației și Cercetării, denumit în continuare *MEC*, în format fizic sau electronic cu semnătura directorului general, în situaţia în care candidatul declarat câştigător nu deţine deja gradul profesional de R3 (CS II) sau R4 (CS I) corespunzător postului pentru care a candidat, în vederea analizei administrative.

(2) În situaţia în care, în urma analizei administrative, dosarul de concurs prevăzut la alin. (1) respectă reglementările legale în vigoare, precum şi prevederile regulamentului propriu de concurs al institutului, direcţia de specialitate a MEC înaintează dosarul către CCCDI, în termen de 15 zile de la data primirii şi înregistrării acestuia la MEC.

(3) În situaţia în care, în urma analizei administrative, se constată că dosarul de concurs prevăzut la alin. (1) este incomplet ori nu respectă reglementările legale în vigoare şi nici prevederile regulamentului propriu de concurs al institutului, direcţia de specialitate a MEC returnează dosarul de concurs institutului, în termen 15 zile de la data primirii şi înregistrării acestuia la MEC. În termen de 15 zile de la data restituirii de către MEC a dosarului, institutul are obligaţia actualizării acestuia, astfel încât să fie respectate prevederile legale, şi să îl retrimită către MEC.

(4) Dacă nu este posibilă completarea dosarului candidatului declarat câştigător, astfel încât să respecte reglementările legale în vigoare, precum şi prevederile regulamentului propriu de concurs al institutului, candidatul de pe locul imediat următor este declarat câştigător, iar dosarul acestuia se transmite către MEC în vederea analizei administrative, cu respectarea prevederilor alin. (3).

(5) În cazul în care nu mai există niciun candidat care să îndeplinească condiţiile, concursul se reia fără a mai fi necesară o nouă aprobare în vederea organizării acestuia din partea consiliului de administraţie al institutului.

(6) Verificarea şi avizarea conformă a îndeplinirii standardelor minimale de către candidatul declarat câştigător în urma concursului pentru ocuparea posturilor de R3 (CS II) sau R4 (CS I) şi care nu deţine deja gradul profesional de cercetare - dezvoltare corespunzător postului pentru care a candidat se realizează de către CCCDI în conformitate cu prevederile art. 14 alin. (2) şi (3) şi ale art. 20 alin. (2) din Legea nr. 183/2024.

(7) În cazul candidaţilor nemulţumiţi de decizia CCCDI prin care se infirmă rezultatele concursului desfăşurat, aceştia pot depune o contestaţie la MEC, în condiţiile prevăzute la art. 23 alin. (7) - (9) din Legea nr. 183/2024.

(8) Contestaţiile sunt analizate în cadrul CCCDI, de către o comisie de contestaţii formată din specialişti în domeniul pentru care s-a organizat concursul sau în domenii conexe, alţii decât cei care au verificat iniţial dosarul de concurs. MEC aprobă decizia CCCDI cu privire la soluţionarea contestaţiilor analizate în termen de 15 zile de la data primirii deciziei CCCDI.

**Soluționarea contestațiilor**

**Art.16.** (1) Candidatul poate formula contestaţie în termen de trei zile lucrătoare de la data publicării rezultatului concursului pe site-ul institutului.

(2) Contestaţia se formulează şi se transmite la aceeaşi adresă la care s-a transmis dosarul de concurs, candidatului fiindu-i comunicat printr-un e-mail de confirmare numărul de înregistrare al contestaţiei. Contestaţia se înaintează comisiei de soluţionare a contestaţiilor de către secretarul comisiei.

(3) Comisia de soluţionare a contestaţiilor analizează aspectele din contestaţia depusă, pe care o soluţionează în termen de două zile lucrătoare de la înregistrarea acesteia.

(4) Preşedintele comisiei de soluţionare a contestaţiilor întocmeşte un raport asupra contestaţiilor depuse, pe baza referatelor redactate de fiecare membru al comisiei.

(5) Raportul asupra contestaţiilor depuse este asumat prin semnătură de fiecare membru al comisiei de soluţionare a contestaţiilor. Preşedintele comisiei de soluţionare a contestaţiilor transmite raportul şi documentaţia aferentă consiliului ştiinţific, care aprobă sau infirmă raportul asupra contestaţiilor depuse.

(6) Raportul comisiei de soluţionare a contestaţiilor este înaintat de către consiliul ştiinţific, directorului general, ulterior fiind publicate rezultatele finale ale concursului.

(7) Sesizările depuse la MEC cu privire la nerespectarea standardelor minimale şi a celor proprii ale institutului, după caz, precum şi a prevederilor Hotărârii Guvernului nr.1568/2024 pentru aprobarea Normelor metodologice privind organizarea concursurilor pentru ocuparea posturilor vacante ale personalului de cercetare, dezvoltare și inovare din organizațiile de cercetare se analizează în conformitate cu prevederile art. 14 alin. (6) - (8) din Legea nr. 183/2024 şi ale procedurii de verificare a sesizării, aprobată prin ordin al ministrului cercetării, inovării şi digitalizării.

**Încadrarea pe post**

**Art.17.** (1) În urma validării rezultatului concursului desfăşurat directorul general emite decizia privind încadrarea pe post şi acordarea gradului profesional de cercetare - dezvoltare de ACS, R1 (CS) sau R2 (CS III) candidatului declarat câştigător.

(2) După validarea rezultatului concursului, directorul general emite decizia privind încadrarea pe postul de R3 (CS II) sau R4 (CS I) aferent pentru candidatul declarat câştigător, în urma acordării gradului profesional de cercetare - dezvoltare prin ordin al ministrului cercetării, inovării şi digitalizării.

(3) Încadrarea pe postul de R3 (CS II) sau R4 (CS I) se face ulterior emiterii ordinului ministrului cercetării, inovării şi digitalizării.

(4) Prin excepţie de la prevederile alin. (2), în urma validării rezultatului concursului, directorul general emite decizia privind încadrarea pe postul corespunzător gradului profesional de R3 (CS II) sau R4 (CSI) a candidatului declarat câştigător şi care deţinea anterior gradul profesional corespunzător postului pentru care a candidat.

**Art.18.** (1) Institutul are obligația de a întocmi anual un raport sintetic privind organizarea şi desfăşurarea concursului, care se transmite anual, în termen de 45 de zile de la finalul anului calendaristic pentru care se face raportarea, în format electronic, cu adresă de înaintare, către MEC, cu primirea unui număr de înregistrare.

(2) Persoanele implicate în procedura de concurs, potrivit prevederilor art.8, răspund în faţa directorului general pentru buna desfăşurare a concursurilor de ocupare a posturilor vacante de cercetare, în condiţiile respectării normelor de calitate, de etică şi deontologie profesională ale personalului CDI şi a legislaţiei în vigoare.

**Anexe:**

1. Anexa nr.1 – Cerere de înscriere
2. Anexa nr.2 – Fişa de prezentare
3. Anexa nr.3 – Declaraţie de asumare a răspunderii

Prezentul Regulament a fost avizat în şedinţa Consiliului Ştiinţific din data de 25.02.2025.

**Anexa nr.1**



Nr. de înregistrare ................./................

**Domnule Director General,**

Subsemnatul/a .........................................................................................................................,

domiciliat(ă) în ....................................................str....................................................., nr. ................, bl..........., etaj........., ap. .................., sector/județ, ............................. CNP .............................................., telefon nr. ....................................., absolvent(ă) a/al ................................................, având gradul profesional actual ..................................................... la ......................................, cu o vechime în activitatea de cercetare-dezvoltare/învăţământ superior de ........ ani, vă rog să aprobaţi înscrierea mea la concursul pentru ocuparea postului ....................................................., în domeniul ......................................................., specializarea ..............................., anunţat în ziarul ......................................................... din data de ................................. .

Declar pe proprie răspundere că toate informaţiile prezentate la dosar sunt conforme cu realitatea.

Data: Semnătură:

....................................... ........................................

**Domnului Director General al Institutului Naţional de Cercetare-Dezvoltare pentru Geologie şi Geoecologie Marină - GeoEcoMar**

**Anexa nr.2**

**INSTITUTUL NAŢIONAL DE CERCETARE-DEZVOLTARE**

**PENTRU GEOLOGIE ŞI GEOECOLOGIE MARINĂ - GeoEcoMar**

Concurs pentru ocuparea postului de ……………………………………………………………….

Domeniul asociat postului……………………………………………………………………………,

Post publicat în . ……………………………………. la data de ………………….………...,

#### FIŞĂ DE PREZENTARE

Candidat: ……………………………….. **/**Data naşterii: ……………….

***Studiile universitare***

|  |  |  |  |  |
| --- | --- | --- | --- | --- |
| Nr. crt. | Instituţia de învăţământ superior | Domeniul | Perioada | Titlul acordat |
|  |  |  |  |  |

***Studiile de doctorat***

|  |  |  |  |  |
| --- | --- | --- | --- | --- |
| Nr.crt. | Instituţia organizatoare de doctorat | Domeniul | Perioada  | Titlul ştiinţific acordat |
|  |  |  |  |  |

***Gradele/poziţiile profesionale ştiinţifice/didactice***

|  |  |  |  |  |
| --- | --- | --- | --- | --- |
| Nr.crt. | . Instituţia  | Domeniul | Perioada | Gradul/postul profesional sau titlul/postul didactic |
|  |  |  |  |  |

***Realizările profesional-ştiinţifice***

|  |  |  |
| --- | --- | --- |
| 1. – Managementul proiectului/activităţii de cercetare(Calitatea activităţilor de management al cercetării ştiinţifice) |   | Fișă de evaluare |
| 2. – Activitatea de cercetare(Contribuţii la dezvoltarea activităţilor de cercetare-dezvoltare-inovare) |   | Autoevaluare, Lista de lucrări şimapa cu contribuții științifice semnificative |
| 3. – Contribuţia ştiinţifică(Contribuţii la dezvoltarea cunoaşterii în *domeniu*) |
| 4. – Prestigiul profesional(Contribuţii ştiinţifice semnificative;Recunoaşterea realizărilor profesional-ştiinţifice) |

|  |  |
| --- | --- |
| **Preşedinte al Consiliului ştiinţific** …………………………………. | **Candidat**,…………………………………. |

**Anexa nr.3**

**DECLARAŢIE DE ASUMARE A RĂSPUNDERII**

 Subsemnatul/Subsemnata………………………………………………….născut/născută la data de…………… în…………………. cu domiciliul în …………………...……..…………….......................................................................

CNP\*………………………………….., declar pe propria răspundere că datele din dosarul depus pentru ocuparea postului de\*\*………………..……., domeniul: ..................................., în cadrul Institutului Naţional de Cercetare-Dezvoltare pentru Geologie şi Geoecologie Marină - GeoEcoMar, anunţat în .....\*\*\*………………......................…..……… din data de\*\*\*\*…………...........…………..şi la sediul institutului, prezintă propriile mele realizări şi activităţi şi iau la cunoştinţă de faptul că, în cazul contrar, voi suporta consecinţele declaraţiei în fals, în conformitate cu legislaţia în vigoare.

Semnătura ………………………….

***Instrucţiuni de completare:***

* se redactează integral de mână de către candidat cu pix/cerneală albastră;
* CNP\* - se completează doar pentru candidaţii care au şi cetăţenie română;
* postului de \*\* - se completează cu denumirea postului pentru care candidatul a fost selectat*;*
* …. \*\*\* - se completează cu datele puse la dispoziţie de institut;
* din data de\*\*\*\* - se completează cu datele puse la dispoziţie de institut.